Sammensmeltinga skjedde i går, og ble markert med en kort seremoni, etterfulgt av festmiddag på skytterhuset i Langevåg. Tidligere områdesjef for Borgund, Johan Gunnar Helgesen blir sjef for det som nå blir fylkes største HV-område med en styrke på 209 personer, mens Trygve Hoff takker av etter mange år som områdesjef for Ålesund.
Til stede under festmiddagen i går var for det første de omlag 150 personene som deltar i den pågående HV-treninga denne uka. I tillegg stilte politimester Arne S. Karoliussen, lensmann i Sula, Frode Haugen, ordfører i Sula, Egil Weltzien Holst, formann i distriktsrådet for Heimevernet, Oddfinn Thue, avsnittssjef i Sjøheimevernet, Helge Huse og formann i HV-nemnda, Arne Lerheim.
- Og alle disse ble servert stridsrasjoner?
- Nei, smiler personelloffiser Kjell Godø Dyb.
- Snarere fløtegratinert klippfisk. Ypperlig kost når en seinere skal ut i terrenget på HV-trening. Det blir strake vegen til nærmeste tue for å legge seg ned.